پُلوۄم ضِلہٕ چھُہ ہندوستان کہِ کشیٖرِ ہُنٛد اَکھ ضِلہٕ یُس راز دٲنؠ سِریٖنَگَر پؠٹھ ۴٠ کلومیٹر دور چھُہ۔ پُلوۄم چھُہ سٲرؠسی دُنیاہَس مَنٛز کۄنٛگہٕ کِس کاشتَس خٲطرٕ مشہوٗر۔ ۲٠٠۱ کہِ مردم شمٲری حساب چھہٕ اَمِچ کُل آبٲدی ۵.۶ لَچھ یِمَن مَنٛز  ۳.۳ لَچھ مرد تہٕ  ۲.۳ لَچھ ذَنہِ چھہٕ۔ ضِلَس چھہ زٕ بَڈھؠ کالچ(ترالہٕ تہٕ پُلوٲمِس مَنٛز) تہٕ اَکھ یونیورسٹی (اسلامِک یونیورسٹی اونتؠپورہٕ)۔ دۄدٕ چہِ کثیر پیداوار مۄکھہٕ چھُہ ضِلَس دۄدٕ کۄل تہِ ونان۔ یؠتہِ چھُہ سالانہٕ ۱۱۸ میٹرِک ٹن کھۄتہٕ ذیادٕ دۄدھ نیران۔ یہٕ چھُہ ریاستَس مَنٛز کۄنگ پٲدٕ کَرن وۄل کُنی ضِلہٕ۔ مہجور، حبہ خاتون، لَلِتادِتیا چھہ اَمِچے مؠژِ ہِنٛد پٲداوار۔

تٲریخ
پلوۄم آو ۱۹۷۹ مَنٛز امن و امان، پہتر نگرٲنی، زیٛادٕ مؤثر کنٹرول تہٕ سارؠوی کھۄتہٕ زیٛادٕ علاقٕچ متوازن ترقی یقینی بناونہٕ خٲطرٕ وجودَس مَنٛز۔ تَمؠ ساتھ ٲسؠ ضِلَس مَنٛز ۵۵٠ گام تہٕ ۵ تٲصیل۔

جغرافیہ
پُلوۄم چھُہ  33.88N 74.92E  پؠٹھ واقع۔ اَمٮُ۪ک اوسط تھزر چھُہ ۱۶۳٠ میٖٹَر ۔ اَمیُک کُل رۄقبہٕ چھُہ ۱۳۹۸ مۄبہٕ میٖٹَر۔ اَمؠکؠن گامَن ہُنٛد تعداد چھُہ ۵۵۴۔ یہٕ چہُہ سرینگر پؠٹھ ۴٠ کلومیٹر دور۔ یہٕ چہُہ ۴ قصبَن تہٕ ۶ پلاکَن مَنٛز تقسیم کرنہٕ آمُت۔ اَمکؠ ژور قصبہٕ چھہ: 
ترال، پامپر، اوتنؠپور تہٕ پُلوۄم


== حَوالہٕ ==